Oficiālais Vēstnesis L 271 , 03/10/1997 Lpp. 0016 - 0018



Komisijas Lēmums 97/639/ek (1997. gada 19. septembris) par kopīgiem tehniskiem noteikumiem attiecībā uz pieslēguma prasībām, kas piemērojamas saskarnēm termināliekārtās, kuras paredzētas pieslēgšanai 34 Mbit/s nestrukturētām un strukturētām ciparu nomātām līnijām (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 29. aprīļa Direktīvu 91/263/EEK par dalībvalstu tiesību aktu tuvināšanu attiecībā uz telekomunikāciju termināliekārtām, tostarp savstarpējo atbilstības atzīšanu [1], kas grozīta ar Direktīvu 93/68/EEK [2], un jo īpaši tās 6. panta 2. punkta otro ievilkumu, tā kā Komisija ir identificējusi termināliekārtu veidu, kam ir vajadzīgi šie kopīgie tehniskie noteikumi, kā arī attiecīgā deklarācija par to piemērojuma jomu; tā kā jāpieņem atbilstīgie saskaņotie standarti, vai to daļas, ar ko ievieš pamatprasības, kas pārveidojamas par kopīgiem tehniskiem noteikumiem; tā kā šajā lēmumā paredzētie kopīgie tehniskie noteikumi ir saskaņā ar Telekomunikāciju iekārtu apstiprināšanas komitejas (ACTE) atzinumu, IR PIEŅĒMUSI ŠO LĒMUMU. 1. pants 1. Šis lēmums nosaka prasības termināliekārtām, ko paredzēts pieslēgt tāda publiskā telekomunikāciju tīkla pieslēgumpunktā, ko veido ONP 34368 kbit/s nestrukturētas nomātas ciparu līnijas (D34U) vai ONP 34368 kbit/s strukturētas nomātas ciparu līnijas (D34S) ar informācijas pārsūtīšanas ātrumu 33920 kbit/s bez binārā satura ierobežojuma un uz ko attiecas saskaņotais standarts, kas definēts 2. panta 1. punktā. 2. Šis lēmumā noteikti kopīgie tehniskie noteikumi, kas aptver pieslēguma prasības termināliekārtām. 2. pants 1. Kopējie tehniskie noteikumi aptver saskaņoto standartu, ko kompetentā standartizācijas iestāde sagatavojusi, lai pēc iespējas ieviestu pamatprasības, kas paredzētas Direktīvas 91/263/EEK 4. panta d) un f) punktā. Norāde uz standartu ir pielikumā. 2. Termināliekārtas, uz ko attiecas šis lēmums, atbilst kopīgajiem tehniskajiem noteikumiem, kas minēti 1. punktā, Direktīvas 91/263/EEK 4. panta a) un b) punktā paredzētajām pamatprasībām, kā arī prasības citās piemērojamās direktīvās, jo īpaši Padomes Direktīvā 73/23/EEK [3]un 89/336/EEK [4]. 3. pants Pilnvarotās iestādes, kas izraudzītas Direktīvas 91/263/EEK 9. pantā minēto procedūru īstenošanai, attiecībā uz termināliekārtām, kas minētas šā lēmuma 1. panta 1. punktā, piemēro 2. panta 1. punktā minēto saskaņoto standartu vai nodrošina tā piemērošanu gadu pēc šā lēmuma pieņemšanas. 4. pants Šis lēmums ir adresēts dalībvalstīm. Briselē, 1997. gada 19. septembrī Komisijas vārdā — Komisijas loceklis Martin Bangemann [1] OV L 128, 23.5.1991., 1. lpp. [2] OV L 220, 31.8.1993., 1. lpp. [3] OV L 77, 26.3.1973., 29. lpp. [4] OV L 139, 23.5.1989., 19. lpp. -------------------------------------------------- PIELIKUMS Norāde uz piemērojamo saskaņoto standartu Saskaņotais standarts, kas minēts lēmuma 2. pantā, ir šāds: Business TeleCommunications (BTC) 34 Mbit/s digital unstructured and structured leased lines (D34U and D34S) Attachment requirements for terminal equipment interface ETSI Eiropas Telekomunikāciju standartu institūts ETSI sekretariāts TBR 24 – 1997. gada jūlijs (izņemot priekšvārdu) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1]. Iepriekš minētais saskaņotais standarts ir izstrādāts atbilstīgi pilnvarai, kas izdota saskaņā ar attiecīgajām Padomes Direktīvas 83/189/EEK procedūrām. Pilns iepriekš minētā saskaņotā standarta teksts ir atrodams pēc adreses: European Telecommunications Standards Institute 650 Route des Lucioles F-06921 Sophia Antipolis Cedex | Commission of the European Communities DG XIII/A/2 - (BU 31 1/7), Rue de la Loi/Wetstraat 200, B – 1040 Brussels | [1] OV L 109, 26.4.1983., 8. lpp. --------------------------------------------------